Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A közjegyző a közjegyzőkről szóló 1991. évi XVI. törvény
Paragraph Index: 1003

9. § (1) bekezdése szerint titoktartásra köteles: „A közjegyzőt az eljárása során tudomására jutott adat és tény tekintetében titoktartási kötelezettség terhel.” A titoktartási kötelezettsége „a közjegyzői működésének megszűnése után is fennmarad”. A hivatkozott jogszabályi rendelkezés (2) bekezdése szerint a „fél, jogutódja és törvényes képviselőjük a titoktartási kötelezettség alól felmentést adhat”. A fenti jogszabály rendelkezésekből megállapítható, hogy az érintett felmentése hiányában a közjegyző — ideértve a közjegyzőhelyettest is — a tanúvallomást jogszerűen tagadhatja meg. Budapest, 1998. november 10. Üdvözlettel: Dr. Majtényi László (448/K/1998) * * * [Állásfoglalás: a gyermeknevelési támogatás elbírálásához az önkormányzat a kérelmező jövedelmi adatait igényelheti, vagyonnyilatkozatát viszont nem] [...] Budapest Tisztelt Asszonyom! Ön 1998 márciusában telefonon kért állásfoglalást irodámtól abban a kérdésben, hogy milyen adatait köteles megadni a polgármesteri hivatalnak gyermeknevelési támogatás igénylésekor. Bár az ügy azóta tudomásom szerint megnyugtatóan rendeződött, az alábbiakban írásban is összefoglalom álláspontomat. A személyes adatok védelméről és a közérdekű adatok nyilvánosságáról szóló 1992. évi LXIII. tv. (Avtv.) 3. § (1) bekezdésének b) pontja szerint személyes adat abban az esetben is kezelhető, ha azt törvény, illetve annak felhatalmazása alapján, az abban meghatározott körben helyi önkormányzat rendelete előírja. A szociális igazgatásról és szociális ellátásokról szóló 1993. évi III. tv. (Sztv.) 10. § (1) bekezdése szerint a szociális ellátásra való jogosultság elbírálásához a kérelmező kötelezhető arra, hogy családja vagyoni, jövedelmi viszonyairól nyilatkozzék, illetve azokat igazolja. Mindezek alapján Budapest-Zugló Önkormányzata a hatályos jogszabályok szerint járt el, amikor adatokat kért azoktól, akik gyermeknevelési támogatásra tartanak igényt. Az Avtv. 5. § (2) bekezdése szerint azonban csak olyan adat kezelhető, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig. Ezeket a követelményeket az önkormányzatnak is szem előtt kell tartania. A gyermeknevelési támogatást a szociális igazgatásról és szociális ellátásokról szóló 1993. évi III. tv. (Sztv.) szabályozza. A törvény 27. § (1) bekezdése szerint a támogatás folyósításának feltételei, hogy az anya, nevelőanya, illetve apa, nevelőapa saját háztartásában három vagy több kiskorút nevel, és a családban a törvényben írt módon számított havi nettó jövedelem nem halad meg egy bizonyos értékhatárt. A (3) bekezdés szabályozza azokat az eseteket, amelyekben nem állapítható meg a támogatás, ám ezek között sem szerepel a vagyoni helyzettel kapcsolatos kizáró ok. Gyermeknevelési támogatás igénylésekor a polgármesteri hivatal tehát csak a

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes